Op die vyfde dag het God die see gevul met kleurvolle visse wat swem. Die ligte briesie het geklink soos die liedjies van vlieënde voëls. God het baie van sy skepping gehou.
“Daar kort nog iets,” het God gesê. Uit die grond het Hy eers ’n man en toe ’n vrou gemaak. “Ek gee vir julle alles wat julle kan sien,” het God vir hulle gesê. “Sorg vir my skepping. Wees goed vir mekaar. Maak julle huis vol kinders en wees gelukkig.” God het die son sien ondergaan op die sesde dag.
Toe die son op die sewende dag opkom, het God gesê: “Vandag is ’n rusdag.” En Hy het geglimlag oor alles wat Hy gemaak het.